
Ministru kabineta rīkojums Nr. 329
Rīgā 2022. gada 18. maijā (prot. Nr. 27 13. §)
Par Ludzas novada pašvaldības nekustamā īpašuma "Bukatina ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Ludzas novada pašvaldības īpašumā esošo nekustamo īpašumu "Bukatina ceļš" (nekustamā īpašuma kadastra Nr. 6884 001 0431) – zemes vienību (zemes vienības kadastra apzīmējums 6884 001 0364) 1,32 ha platībā un būvi (būves kadastra apzīmējums 6884 001 0364 001) – Pasienes pagastā, Ludzas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Ludzas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

